વધુમાં જણાવ્યું હતું કે, રાજકોટ શહેરમાં ક્લાઈમેટ ચેન્જની દિશામાં રાજકોટ મહાનગરપાલિકા દ્વારા લેવાયેલા પગલાંઓમાં ખાસ કરીને રાજકોટને ક્લાઈમેટ રેસીલીયંટ સિટી બનાવવા પર ભાર મુકવામાં આવ્યો છે. આ ઉપરાંત શહેરમાં થઇ રહેલા પ્રદૂષણની માત્રા કેવી રીતે જાણવી તથા શહેરોમાં થઇ રહેલા વિવિધ પ્રયાસો કે જેના દ્વારા પ્રદૂષણ ઓછું કરી શકાય તથા સસ્ટેઈનેબલ ડેવલોપમેન્ટની દિશામાં આગળ વધી શકાય તે અંગે મહાનગરપાલિકા સતત જાગૃત છે. રાજકોટ શહેરે કાર્બન ઉત્સર્જન ઘટાડવા શહેરની આશરે 60 હજાર જેટલી સોડીયમ લાઈટો એલ.ઈ.ડી.માં કન્વર્ટ કરી છે. તેમજ ક્રમશ: વધુને વધુ સંકુલોમાં સોલાર એનર્જીનો ઉપયોગ કરવામાં આવી રહ્યો છે. આ બંને બાબતોને ધ્યાને લઈને ઉપરોક્ત એવોર્ડ માટે રાજકોટ શહેરની પસંદગી થઇ છે.